b'\n_START_ARTICLE_\nPacea de la Praga (1866)\n_START_PARAGRAPH_\nPacea de la Praga a fost un tratat de pace semnat la Praga pe 23 august 1866, care a pus cap\xc4\x83t r\xc4\x83zboiului Austro-Prusac. Tratatul a fost \xc3\xaeng\xc4\x83duitor fa\xc8\x9b\xc4\x83 de Imperiul Austriac, deoarece Otto von Bismarck l-a convins pe Wilhelm I, care reprezenta Austria \xc3\xaen Europa, c\xc4\x83 ar fi bine pe viitor pentru Prusia, a\xc8\x99a cum Bismark realizase, c\xc4\x83 f\xc4\x83r\xc4\x83 Austria Prusia va sl\xc4\x83bi \xc3\xaentr-o Europ\xc4\x83 relativ ostil\xc4\x83. \xc3\x8en primul r\xc3\xa2nd, Wilhelm I dorea s\xc4\x83 mearg\xc4\x83 spre Viena \xc8\x99i s\xc4\x83 anexeze Austria, dar Bismark l-a oprit, la un momemnt dat chiar amenin\xc8\x9b\xc3\xa2nd c\xc4\x83 va demisiona. \xc3\x8entr-adev\xc4\x83r, a existat aceast\xc4\x83 cordialitate fa\xc8\x9b\xc4\x83 de Austria, ce a cauzat o frac\xc8\x9bionare \xc3\xaenghesuitoare \xc3\xaen Europa \xc3\xaen 1914, fapt care a dus la izbucnirea primului R\xc4\x83zboi Mondial. Austria a pierdut doar Vene\xc8\x9bia, cedat\xc4\x83 lui Napoleon, care la r\xc3\xa2ndul s\xc4\x83u a cedat-o Italiei. Austria a refuzat s\xc4\x83 dea Vene\xc8\x9bia direct Italiei, pentru c\xc4\x83 austriecii i-au zdrobit pe italieni \xc3\xaen timpul r\xc4\x83zboiului. Habsburgii au fost exclu\xc8\x99i definitiv din afacerile germane (Kleindeutschland). Regatul Prusiei astfel a devenit singura mare putere \xc3\xaen r\xc3\xa2ndul statelor germane. Confedera\xc8\x9bia German\xc4\x83 a fost abolit\xc4\x83. Confedera\xc8\x9bia German\xc4\x83 de Nord a fost format ca o alian\xc8\x9b\xc4\x83 militar\xc4\x83 cu cinci zile \xc3\xaenainte de Pacea de la Praga, cu statele Germane de nord ader\xc3\xa2nd \xc3\xaempreun\xc4\x83; statele sudice germane din afara Confedera\xc8\x9biei au fost obligate s\xc4\x83 pl\xc4\x83teasc\xc4\x83 desp\xc4\x83gubiri mari \xc3\xaen favoarea Prusiei._NEWLINE_Austria a fost nevoit\xc4\x83 s\xc4\x83 recunoasc\xc4\x83 dizolvarea Confedera\xc8\x9biei germane, a fost de acord cu " noul dispozitiv German", f\xc4\x83r\xc4\x83 participarea Austriei, \xc8\x99i a promis s\xc4\x83 recunoasc\xc4\x83 noua uniune a statelor germane de nord, condus\xc4\x83 de Prusia, precum \xc8\x99i anex\xc4\x83rile de viitor ale Prusiei din nordul Germaniei._NEWLINE_Austria a renun\xc8\x9bat la toate drepturile asupra Schleswig-Holstein \xc3\xaen favoarea Prusiei, \xc8\x99i s-a angajat s\xc4\x83 pl\xc4\x83teasc\xc4\x83 Prusiei o contribu\xc8\x9bie de 20 de milioane de taleri prusaci. Ca rezultat al \xc3\xaen\xc8\x9belegerii, hegemonia din statele germane a trecut din Austria \xc3\xaen Prusia.'